Gw mau tau Asal dari Dinasti Pallava. Jelasin dalam bahasa melayu

Tiga Raja Bertakhta (Tamil: மூவேந்தர், Mūvēntar), merujuk kepada triumvirate bagi Chola, Chera dan Pandya yang menguasai politik negeri Tamil silam, Tamilakam, yang terdiri dari kawasan Chola Nadu, Chera Nadu dan Pandya Nadu. Pallavas tidak disebut sebagai pemerintah di kawasan Tamil pada masa ini. Kesasteraan Tamil terawal yang memberikan bayangan kawasan yang dikaitkan dengan Pallavas adalah Ahananuru yang menempatkan dua Tiriyans -- Tiriyan tua di Gudur, daerah Nellore, dengan kerajaan melampaui hingga ke Tirupati atau Thiruvengadam; dan Tiraiyan muda yang ibu kotanya adalah Kanchipuram. Karya Sangam, Perumbanarruppatai, menjejak leleuhur Tiriyan muda (ataujuga, Ilam Tiriyan) ke Dinasti Solar dari Ikshvakus, sementara pengulas Tamil berikutnya mengenal pasti dia sebagai anak luar nikah antara Raja Chola dan Puteri Naga.

PT Srinivasa Iyengar menyatakan 'Tondaiyar' bererti "puak yang symbol mereka adalah pokok menjalar Tondai". Tondai atau Coccinia indica biasanya dikenali sebagai Kōvai dalam bahasa Tamil moden, tetapi nama Doṇḍe merupakan nama asal tumbuhan ini dalam bahasa Telugu. Sinonim bagi Doṇḍe, Tonde atau Tondai (Coccinia indica) adalah Cephalandra indica dan Coccinia grandis.

Hasil dari Kongres Tahunan Pertama (Proceedings of the First Annual Congress) mengenai Sejarah India Selatan turut mencatatkan: Perkataan Tondai bererti pokok menjalir dan istilah Pallava membawa erti yang serupa. Oleh kerana Pallavas memerintah jajahan menganjur dari Bellary hingga ke Bezwada, ia mendorong kepada teori bahawa Pallavas merupakan dinasti utara yang membuat kontrak perkahwinan dengan puteri dari Dinasti Andhra dan mewarisi sebahagian dari Selatan Andhra Pradesh.

KA Nilakanta Sastri mencadangkan bahawa Pallavas merupakan keturunan dinasti yang berasal dari India Utara yang berpindah ke selatan, mengambil tradisi tempatan bagi kegunaan mereka sendiri, dan menamakan diri mereka sempena tanah yang digelar Tondai sebagai Tondaiyar. KP Jayaswal turut mencadangkan asal India Utara bagi mereka, mencadangkan teori bahawa Pallava merupakan cabang dinasti Vakatakas. Kaitan dengan Vakatakas disokong oleh fakta bahawa Pallavas menerima pakai lambang jata majaraja Vakataka, sebagaimana terbukti pada lambang Pallava. Pallavas meletakkan pada mohor mereka, Ganga dan Yamuna, diketahui sebagai lambang Vakataka.

Kesusteraan Sangam klasik, Manimekhalai meletakkan asal Raja Pallava pertama hasil hubungan antara puteri Raja Naga Manipallava bernama Pilli Valai (Pilivalai), bersama Raja Chola Killivalavan, dari hubungan mereka melahirkan seorang putera, yang hilang dalam kapal karam dan dijumpai dengan ranting (pallava) Cephallandra indica (Tondai) membelit pergelangan kaki dan dengan itu digelar orang-Tondai. Satu lagi versi menyatakan "Pallava" dilahirkan hasil hubungan Asvathama dengan Puteri Naga  juga disokong dalam ayat keenam kepingan Bahur yang menyatakan "Dari Asvathama lahirlah raja bernama Pallava".

Sungguhpun Manimekhalai mendakwa bahawa Ilam Tiriyan sebagai Chola, bukannya Pallava, bagaimanapun dalam sejarah, kepingan Velurpalaiyam bertarikh sehingga 852 CE, tidak menyebut mengenai Chola. Sebaliknya ia menyatakan bahawa kisah hubungan Naga, dan jurai keturunan darah Pallava, pada raja Pallava yang lain bernama Virakurcha, sambil mengekalkan kepentingan kesahihannya:...darinya (Aśvatthāman) turutlah (datang) Pallava, penguasa seluruh dunia, yang kemashyurannya membingungkan. Dengan itu, wujudlah keturunan Pallavas... [termasuk anak lelaki Chūtapallava] Vīrakūrcha, nama yang dimuliakan, yang serentak bersama (dengan tangan) anak perempuan pemimpin ular mengenggam jata kerajaan dan menjadi terkenal.

Dalam sejarah, hubungan awal antara Naga dan Pallava terikat kukuh sebelum mitos kelahiran Pallava oleh Ashwatthama berakar umbi. Praśasti (harafiah "pujian"), dikarang pada 753 CE dalam eulogi dinasti dalam kepingan Kasakadi (Kasakudi), oleh Pallava Trivikrama, menjejak leluhur Pallava sejak penciptaan melalui beberapa siri leluhur mistik, dan kemudian memuji dinasti Pallava dari segi dua persamaan (“similes”) terikat bersama oleh tiga penggunaan perkataan avatara ("keturunan"), seperti di bawah:Dari [mereka] keturunan dinasti Pallava [vaṁśāvatāra] berkuasa dan bersih, yang menyerupai kelahiran semula [aṃśāvatāra] separa Visnu, sebagaimana yang ditunjukkannya dengan menakluk kitaran dunia...dan yang menyerupai keturunan Ganges [gaṅgāvatāra] ketika ia menyucikan seluruh dunia.

Sejarahwan KR Subramanian menyatakan bahawa dinasti Pallava pada asalnya bukanlah kuasa Tamil, tetapi mereka merupakan kuasa Telugu; dan Sumber Telugu mengetahui mengenai Trilochana Pallava. Trilochana Pallava dibunuh oleh Raja Chalukya berhampiran Mudivemu, Daerah Cuddapah. Kisah Buddha menggambarkan Kala Nagaraja, menyerupai Pallava Kalabhartar sebagai raja di wilayah berhampiran jajahan Krishna. Pallava Bogga boleh dikenal pasti dengan kerajaan Kala di Andhra yang memiliki hubungan laut dan budaya yang rapat dan awal dengan Ceylon. Rev Heras turut mengenal pasti Raja Bappa dengan Kalabhartar (aka Kalabhartri), "permata keluarga ", yang Rev Heras cadangkan sebagai pengasas dinasti, mengesan rujukan pada Bappa dalam kepingan Hirahadagalli dan Uruvapalli, "perisa antik dan penghormatan yang sentiasa mengiringi ingatan pengasas dinasti ".

Tulisan Pallava terawal dijumpai di wilayah Bellary, Guntur dan Nellore. Selepas mengkaji dengan teliti jurai keturunan Pallava dengan semua bahan yang ada, tidak kurang dari 45 tulisan, Rev. H. Heras mencadangkan teori bahawa terdapat turutan berterusan raja Pallava, dua puluh empat orang semuanya, yang pada asalnya memerintah di bandar dalam negeri Telugu, kemungkinannya di Dasanapura, di mana Kepingan Tembaga Darsi menyatakannya sebagai adhisthana mereka. Dasanapura telah dikenalpasti sebagai Darsi, di daerah Nellore.

Pengembangan ke dalam Wilayah Tamil

Kepingan Velurpalaiyam menyebut mengenai Pallava, Simhavishnu:  Dia dengan pantas merampas negeri Cholas dihias oleh anak perempuan Kavira (contoh. Sungai Kaveri), yang hiasannya adalah saujana jelapang padi, dan di mana (terdapat) ladang areca (palma). Pada walnya negeri Chola tidak dimiliki oleh Pallavas dan Raja Pallava, Simhavishnu yang menakluk negeri Chola.. Operasi tentera ini mendapat tentangan oleh ramai raja selatan seperti yang dapat dilihat dari Kepingan Kasakudi yang menyatakan Simhavishnu mengalahkan pemerintah berikut: The Malaya, Kalabhra, Malava, Chola and Pandya (Raja), Simhala (Raja) yang bangga dengan kekuatan tenteranya, dan Keralas.

Pallavas menawan Kanchi dari Cholas sebagaimana direkod dalam Kepingan Velurpalaiyam, sekitar pemerintahan jurai raja Pallava kelima Kumaravishnu I. Selepas itu Kanchi disebut dalam tulisan sebagai ibukota Pallavas. Cholas menghalau Pallava dari Kanchi pada pertengahan abad ke- 4 CE, semasa pemerintahan Vishugopa, raja jurai Pallava kesepuluh. Pallava kembali menawan Kanchi pada pertengahan kurun ke-6, kemungkinannya semasa pemerintahan Simhavishnu, raja ke empat belas jurai raja Pallava, yang dinyatakan oleh kepingan Kasakudi sebagai "singa bumi ". Selepas itu Pallava memegang Kanchi sehingga kurun ke- 9 CE, sehingga pemerintahan raja terakhir mereka, Vijaya-Nripatungavarman.